### Beslutninger

Fremsendes til Børn og Unge-udvalget til behandling i henhold til beslutning i byrådets møde den 24. maj 2023.

###

Oplæg til politisk drøftelse af kvaliteten på dagtilbudsområdet i Børn og Unge med særligt fokus på de sproglige læringsmiljøer, børn i sårbare og udsatte positioner samt normering og personalesammensætning.

### Resume

Hver dag bliver godt 18.000 børn i alderen 0-6 år passet i de aarhusianske dagtilbud. Her tilbringer hovedparten af de 0-6-årige en stor del af deres vågne timer. Årtiers forskning viser, at kvaliteten af de pædagogiske læringsmiljøer har afgørende betydning for, hvordan børn klarer sig senere i livet.

Derfor foreskriver dagtilbudsloven, at byrådet skal drøfte kvaliteten på dagtilbudsområdet mindst hvert andet år. Fokus for drøftelsen skal være, hvordan kommunens rammer og prioriterede indsatser på området bidrager til, at dagtilbuddene kan opfylde lovgivningens krav til kvaliteten.

Rapporten følger op på kvaliteten i de sproglige lærings-miljøer, arbejdet med børn i sårbare og udsatte positioner samt normering og personalesammensætning. Rapporten viser, at udviklingen overordnet set er stabil, og at der er stor variation på tværs af dagtilbud i [adresse].

Byrådet har i de seneste budgetforlig besluttet initiativer, som skal bidrage positivt til udviklingen på dagtilbuds-området de kommende år.

### Beslutningspunkter

Det indstilles:

At 1) byrådet drøfter kvaliteten på dagtilbudsområdet med særligt fokus på de sproglige læringsmiljøer, børn i sårbare og udsatte positioner samt normering og personalesammensætning.

At 2) rådmanden løbende følger op på de tiltag, som byrådet har besluttet for at udvikle kvaliteten i dagtilbuddene.

At 3) at dagtilbuddene frem til næste kvalitetsrapport i foråret 2025 har et særligt fokus på

at fremme kvaliteten i de pædagogiske læringsmiljøer, herunder de sproglige læringsmiljøer

at styrke muligheden for, at børn i sårbare og udsatte positioner indgår i dagtilbuddets fællesskaber for.

at bidrage til [adresse] arbejde med at styrke rekrutteringen af medarbejdere og ledere indenfor 0-6 årsområdet.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 15-05-2023

Carlo Lund: 8

Fremsendes til [adresse] med bemærkning, at Magistraten i mødet den 15. maj 2023 anbefaler, at byrådet tiltræder Magistratsafdelingen for Børn og Unges indstilling af 1. maj 2023.

Rådmand Nicolai Knudsen var forhindret i at deltage i sagens behandling.